OpenLLM-France/wikimedia huggingface dataset:
# Estefania Ermengol d'Urgell

* Aquest article tracta sobre la filla d'Ermengol V d'Urgell. Vegeu-ne altres significats a «Estefania d'Urgell».
Estefania d'Urgell, també anomenada Estefania Ermengol, (? — 1143) va ser una noble i dama castellana, filla del comte d'Urgell Ermengol V i de la seva dona María, filla del senyor de Valladolid, Pedro Ansúrez. Va ser també germana d'Ermengol VI, hereu dels estats del comte Ansúrez i del comtat d'Urgell. És coneguda per haver estat la fundadora del monestir de Valbuena.
A cura del seu avi, sembla que es va educar al costat de la reina Urraca, especialment a la mort del seu pare el 1102, que va fer que s'instal·lés definitivament als estats de Valladolid. Més tard, la reina els va atorgar altres possessions a ella i als seus germans, però va rivalitzar amb la seva cosina Eilo per la dotació de monestirs. A la mort de la reina Urraca el 1119, Estefania va rebre per a sí sola, sense haver de compartir-ho amb marits o fills, la localitat de Cevico de la Torre. A més d'estar emparentades de sang, Urraca l'esmenta com a cogermana per haver estat educades possiblement juntes sota la tutela de María Ansúrez. D'ella també va rebre el lloc de Valbuena de Duero, que després Estefania va cedir al rei Alfons VII, perquè confirmés la donación i fundació d'un monestir el 1143, on s'assentaria el futur monestir de Santa María de Valbuena.
Es va casar el 19 de novembre de 1119 amb Fernando García, i va rebre com a dot els pobles de la merindad de Castrojériz, així com Cevico, propietat que ja tenia per donació d'Urraca. Van tenir com a filla a Urraca Fernández, que posteriorment es va casar amb el rei Alfons VII. En segons núpcies es va casar amb Rodrigo González de Lara el 1135, però quan va fundar el monestir de Valbuena el 1143 ja era vídua.

## Referències

* 1 2 Herrero Salas, 2015, p. 17.
* ↑ Herrero Salas, 2015, p. 18.
* ↑ Herrero Salas, 2015, p. 16.
* ↑ Herrero Salas, 2015, p. 19.

## Bibliografia

* Herrero Salas, Fernando. Colección diplomática del monasterio cisterciense de Valbuena de Duero, ss. XI-XV (en castellà). València: Bubok, 2015. ISBN 978-84-686-6494-1.
# Impost progressiu

Un impost progressiu és un tipus d'impost que grava un percentatge més elevat del salari a les persones que tenen salaris més alts que a les persones que tenen salaris més modestos. Sol ser una quantitat més modesta als salaris més baixos i una superior als més elevats. Es tracta del tipus d'impost que recapta més diners en total. El més típic és l'impost sobre la renda.
Divideix els salaris en seccions o rangs, anomenats trams, i assignar un percentatge diferent a cada un. (Un exemple seria, un 1% pels que guanyen menys de 500 € mensuals; un 10% pels que guanyen entre 500 € i 2000 €, un 25% pels que guanyen entre 2000 € i 5000 € i un 60% per qui guanya més de 5000 €.) Els límits i la quantitat d'aquests trams, així com el percentatge assignat a cadascun és una decisió política molt important.
Alguns països tenen trams (els inferiors) als quals no cal pagar impostos, o fins i tot amb impostos negatius, és a dir, que la persona rep una certa quantitat.
Alguns països tenen en compte només el salari oficial (sense comptar diferents bonus, premis, plusos, etc. dels brokers), altres comptes també els ingressos en forma de bonus i altres compten també les propietats (per exemple, a Espanya la duquessa d'Alba, que tenia més diners en propietats que la reina d'Anglaterra, com que no cobrava cap salari estava al tram dels «pobres», en un Estat on si comptessin els diners que tenia hauria estat segurament al tram dels «rics»«»).

## Vegeu també

* Distribució de la riquesa, redistribució de la riquesa
* Altres eines econòmiques dels ciutadans: Peatge, bonus, etc.
# Westbrook

«Westbrook» té aquests significats:
* Westbrook (Maine), població dels Estats Units a l'estat de Maine.
* Westbrook (Minnesota), població dels Estats Units a l'estat de Minnesota.
* Westbrook Center, població dels Estats Units a l'estat de Connecticut.
# John Robert Vane

John Robert Vane (Tardebigg, Anglaterra 1927 - Londres 2004) fou un químic i farmacòleg anglès guardonat amb el Premi Nobel de Medicina o Fisiologia l'any 1982.

## Biografia

Va néixer el 29 de març de 1927 a la ciutat de Tardebigg, població situada al comtat de Worcestershire prop de la ciutat de Birmingham, en una família d'arrels russo-jueves. Va estudiar química a la Universitat de Birmingham, on es va graduar el 1944. Posteriorment realitzà el seu doctorat a la Universitat d'Oxford l'any 1953, on s'especialitzà en farmacologia. Durant 18 anys fou professor de farmacologia experimental al Reial Institut de Cirurgians de Londres, i el 1973 fou nomenat investigador del Wellcome Research Laboratories. Membre de la Royal Society, morí el 19 de novembre de 2004 a la ciutat de Londres.

## Recerca científica

Durant la seva estada al Reial Institut de Cirurgians de Londres desenvolupà el bioassaig, una tècnica cabdal per al desenvolupament de la recerca científica futura. Descobridor de la prostaglandina, va demostrar que l'aspirina o àcid acetilsalicílic i altres complexos antiinflamatoris bloquegen la formació de les prostaglandines i els tromboxans.
L'any 1982 li fou concedit el Premi Nobel de Medicina o Fisiologia, juntament amb els suecs Sune Bergström i Bengt Samuelsson, pels seus treballs sobre les prostaglandines.

## Referències

* 1 2 Moncada, S. «Sir John Robert Vane. 29 March 1927 -- 19 November 2004: Elected FRS 1974». Biographical Memoirs of Fellows of the Royal Society, 52, 2006, pàg. 401–411. DOI: 10.1098/rsbm.2006.0027. PMID: 18551797.
* ↑ «John Robert Vane» (en anglès). The Nobel Prize. The Nobel Foundation.

## Enllaços externs

* «John Robert Vane» (en anglès). The Nobel Prize. The Nobel Foundation.
* (castellà) Entrevista a La Vanguardia publicada el 05/12/01. Extreta dels resums de premsa de la Universitat de les Illes Balears
# Ramon Martí i Farreras

Ramon Martí Farreras (Manresa, 1902 – Carcassona, 1989) fou un personatge polifacètic que destacà en els àmbits del periodisme, el dibuix, la pintura, la caricatura i la cinematografia. Es traslladà a França als anys 1920 tot fugint de la Dictadura de Primo de Rivera. Fou detingut el 1926 per participar en els Fets de Prats de Molló, amb Francesc Macià. Durant la Guerra Civil Espanyola participà com a membre de les Brigades Internacionals i posteriorment lluità contra l'ocupació nazi a França. D'idees socialistes, va escriure als diaris L'Independent, Midi Libre i Le Courrier de la Cité. Va obtenir diversos premis de cinematografia.

## Referències

* ↑ Joaquim Aloy, Jordi Basiana i Pere Gasol La República a Manresa en un clic (1931-1936)
# Pau Pla

Pau Pla ( - segle XVII) va aconseguir el títol de dret i fou canonge de Barcelona i ardiaca de Vilafranca del Penedès. Va ser nomenat rector de la Universitat de l'Estudi General entre 1598-1600. Posteriorment fou oïdor eclesiàstic de la Generalitat, concretament entre 1602-1617

## Referències

* ↑ Fernández Luzón, Antoni. La Universidad de Barcelona en el siglo XVI (en castellà). Apèndix I, 2005, p. 168, 186-187 [Consulta: 30 novembre 2017]. «Tesi doctoral, en accés obert»

## Enllaços externs

* Registre d'autoritat de Pau Pla. CRAI. Universitat de Barcelona Arxivat 2017-12-01 a Wayback Machine.
# Muntanya de Vila-seca

La Muntanya de Vila-seca és una serra situada al municipi de la Torre de Claramunt a la comarca de l'Anoia, amb una elevació màxima de 457 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Estratigrafia seqüencial

La estratigrafia seqüencial o al·loestratigrafia intenta donar una interpretació genètica (en el sentit de la gènesi dels processos) a la geometria dels dipòsits sedimentaris. Aquest mètode de l'estratigrafia es fonamenta sobre el reconeixement de les seqüències dels dipòsits (seqüència de Bouma i d'altres) i les processons sedimentàries observades per l'estratigrafia sísmica correlacionada amb els aixecaments del terreny i les perforacions.
El repartiment dels sediments dins una conca està controlat per l'espai d'acomodació: lloc disponible per a la sedimentació, entre el fons de la conca i la superfície de l'aigua. Aquest espai varia en el temps segons tres factors principals:

## Referències

* http://www2.ulg.ac.be/geolsed/sedim/compl_sedim.htm#SEQUENCES%20ET%20ENVIRONNEMENTS%20CAR Arxivat 2013-03-07 a Wayback Machine..
# Tovàrkovo (Tula)

* Per a altres significats, vegeu «Tovàrkovo».
Tovàrkovo (en rus: Товарково) és un poble de l'óblast de Tula, a Rússia, segons el cens del 2010 tenia 909 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Whitakers

Whitakers és una població dels Estats Units a l'estat de Carolina del Nord. Segons el cens del 2008 tenia 773 habitants.

## Demografia

Segons el cens del 2000, Whitakers tenia 799 habitants, 331 habitatges i 219 famílies. La densitat de població era de 376,2 habitants per km².
Dels 331 habitatges que hi havia a la població el 2000, en un 24,5% hi vivien nens de menys de 18 anys, en un 38,4% hi vivien parelles casades, en un 20,5% dones solteres, i en un 33,8% no hi vivien unitats familiars. En el 31,4% dels habitatges hi vivien persones soles, el 13,9% de les quals corresponia a persones de 65 anys o més. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,04.
Per edats, la població es repartia de la següent manera: un 22% tenia menys de 18 anys, un 7,5% entre 18 i 24, un 27,5% entre 25 i 44, un 25,5% de 45 a 60 i un 17,4% 65 anys o més.
L'edat mediana era de 41 anys. Per cada 100 dones de 18 o més anys hi havia 84,3 homes.
La renda mediana per habitatge era de 24.141 $ i la renda mediana per família de 27.188 $. Els homes tenien una renda mediana de 29.643 $ mentre que les dones de 21.736 $. La renda per capita de la població era de 12.893 $. Entorn del 25,4% de les famílies i el 33,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whitakers». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Whitakers». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Andoni Goikoetxea

Andoni Goikoetxea és el nom dels següents personatges:
* Andoni Goikoetxea Olaskoaga, (1956 -), exfutbolista i entrenador de futbol basc.
* Jon Andoni Goikoetxea Lasa o Goiko (1965 -), exfutbolista navarrès.
# Recamier (cràter)

Recamier és un cràter d'impacte en el planeta Venus de 25,3 km de diàmetre. Porta el nom de Juliette Récamier (1777-1849), organitzadora d'un saló literari francesa, i el seu nom va ser aprovat per la Unió Astronòmica Internacional el 1991.

## Referències

* ↑ «Recamier». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Muntanya de Santa Magdalena (Conca de Dalt)

La Muntanya de Santa Magdalena és una serra que arriba als 812,1 m, termenal entre els municipis de Conca de Dalt (antic terme de Toralla i Serradell) i la Pobla de Segur. És a ponent de la Pobla de Segur, al nord de Puimanyons i al nord-est de Torallola. S'estén cap a llevant des del coll on enllaça amb la Serra de Ramonic, de la qual és la continuïtat natural. El seu cim més elevat és el Pic de Santa Magdalena.
La muntanya i la serra prenen el nom de l'ermita de Santa Magdalena, situada en el seu vessant sud-est.

## Bibliografia

* GIMENO I LLARDÉN, Manuel. "Noms de casa, renoms i toponímia de la Pobla de Segur i els seus agregats: Montsor, Sant Joan de Vinyafrescal i Puimanyons". A: Collegats. Anuari del Centre d'Estudis del Pallars 1989, 3. Tremp: Centre d'Estudis del Pallars i Virgili & Pagès, 1989. ISBN 84-7856-033-5.
# Serrat de la Vinya

«Serrat de la Vinya» té aquests significats:
# Tovera Kort

L'hèlix amb tovera o Tovera Kort, és un sistema de propulsió nàutica compost per una hèlix col·locada dins d'una tovera rígida. Va ser desenvolupat per Luigi Stipa en 1931 i Ludwig kort en 1934 (també conegut com a tovera Kort). Aquest disseny augmenta la força d'empenta i millora l'eficiència en comparació amb l'hèlix nua.
El disseny hidrodinàmic del conducte de la tovera, que té un perfil d'ala, té certs avantatges sota certes condicions d'operació en comparació amb les hèlixs sense tovera.
Els avantatges inclouen l'augment de l'eficiència a baixes velocitats (< 10 nusos), una millor estabilitat per mantenir el rumb i la reducció de la vulnerabilitat a les deixalles flotants. Entre els inconvenients hi ha una menor eficiència a altes velocitats (> 10 nusos), problemes d'estabilitat al navegar cap enrere, i l'augment de la cavitació. Les hèlixs de tovera de vegades s'utilitzen per reemplaçar el timó.

## Descripció

Les hèlixs utilitzades tenen un disseny especial, que té en compte els corrents produïts per la interacció amb la tovera.
Hi ha dos tipus de Toveres:
* Toveres que acceleren el cabal dirigit cap a l'hèlix. Aquest concepte va ser desenvolupat per Ludwig Kort el 1924.
* Toveres que frenen el flux dirigit cap a l'hèlix.
En ambdós sistemes, la punta de l'hèlix fa girar una curta distància de la superfície interior de la boca, eliminant les vorades generades pel moviment de l'hèlix. L'augment de la velocitat de la massa d'aigua que es dirigeix cap a l'hèlix disminueix el parell de forces, però el conjunt augmenta la força d'empenta.
Aquests sistemes de propulsió disminueixen la seva eficiència en els vaixells que naveguen a altes velocitats.

## Referències

* 1 2 Ghose, 2004, p. 371.
* 1 2 Carlton, 2012, p. 14.
* ↑ Ghose, 2004, p. 369.

## Bibliografia

* Marine Propellers and Propulsion, 2012. ISBN 9780080971247.
* Basic Ship Propulsion. Allied Publishers, 2004. ISBN 9788177646061.
# Inge Braumüller

Ingeborg ("Inge") Braumüller (posteriorment Betz, després Machts, Berlín, 23 de novembre de 1909 - Hannover, 6 d'abril de 1999) va ser una atleta alemanya que va competir en els Jocs Olímpics d'Estiu de 1928. Era la germana gran d'Ellen Braumüller.
L'any 1928 va acabar la setena en la competició de salt d'alçada dels Jocs Olímpics d'Estiu de 1928.

## Referències

* ↑ «Inge Braumüller» (en anglès). sports-reference.. Arxivat de l'original el 12 d’octubre 2012. [Consulta: 7 febrer 2019].

## Enllaços externs

* Perfil d'Inge Braumüller
# Hidroxinatropiroclor

L'hidroxinatropiroclor és un mineral de la classe dels òxids que pertany al grup del piroclor. Rep el nom segons la nomenclatura recomanada per l'Associació Mineralògica Internacional per als minerals del supergrup dels piroclors, indicant el contingut en hidroxil i sodi.

## Característiques

L'hidroxinatropiroclor és un òxid de fórmula química (Na,Ca,Ce)₂Nb₂O₆(OH). Va ser aprovada com a espècie vàlida per l'Associació Mineralògica Internacional l'any 2017, sent publicada per primera vegada el 2019. Cristal·litza en el sistema isomètric. La seva duresa a l'escala de Mohs és 5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu mineralògic de la Universitat Estatal de Sant Petersburg (Rússia), amb el número de catàleg: 1/19679.

## Formació i jaciments

Va ser descoberta al tub de foscorita-carbonatita del massís de Kovdor, a l'óblast de Múrmansk (Rússia). També ha estat descrita a la pedrera Poudrette, situada al mont Saint-Hilaire, dins el municipi regional de comtat de La Vallée-du-Richelieu, a Montérégie (Quebec, Canadà). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Hydroxynatropyrochlore» (en anglès). Mindat. [Consulta: 4 juliol 2021].
# Andoni Lakabeg Fraile

Andoni Lakabeg Fraile (Bilbao, 14 de febrer de 1969) és un exfutbolista basc, que ocupava la posició de defensa.

## Trajectòria

Format al planter de l'Athletic Club, debuta amb el primer equip a la campanya 88/89, en partit contra el Sevilla FC. Eixe any, Lakabeg ja disputaria fins a 35 partits amb els bascos. Va ser titular amb l'Athletic fins a la temporada 93/94, a partir de la qual va passar a la suplència.
La temporada 95/96, amb la campanya iniciada, marxa al Celta de Vigo, però tot just hi juga nou partits eixe any. Seran els únics amb els gallecs, tot i romandre al Celta fins a la temporada 97/98. Eixe any juga amb el Vila-real CF. És suplent, però aconsegueix l'ascens amb els groguets.
El defensa no té continuïtat a l'equip valencià i a l'estiu de 1998 baixa a la Segona B per jugar amb l'Amurrio. Des d'eixe moment, la carrera de Lakabeg ha prosseguit per equips de la categoria de bronze, Tercera i Divisió d'Honor basca: Pájara Playas (99), CE Sabadell (99/01), Castillo (01/03), Indautxu (03/06), Leioa (06/07) i Ortuella (07/09).
En total, el defensa suma 202 partits en primera divisió.

## Enllaços externs

* Fitxa de Lakabeg
# Recaptació

La recaptació, (en anglès: reuptake), és el mecanisme la reabsorció d'un neurotransmissor per un neurotransmissor transportador d'una neurona pre-sinàptica una vegada que ha transmés l'impuls nerviós.
La recaptació és necessària per a la fisiologia sinàptica normal perquè permet el reciclatge dels neurotransmissors i en regula el nivell en la sinapsi. És el mecanisme més comú d'inactivació de neurotransmissors.

## Referències

* ↑ «Recaptació». Gran Enciclopèdia Catalana. Barcelona: Grup Enciclopèdia Catalana.
* ↑ Soriano Mas, Carles. «2.1.2.Inactivació del neurotransmissor». A: Fonaments de psicobiologia. Universitat Oberta de Catalunya [Consulta: 16 gener 2022].
# Mola di Bari

Mola di Bari és un municipi italià, situat a la regió de la Pulla i a la Ciutat metropolitana de Bari. El 2022 tenia una població estimada de 24.567 habitants.

## Referències

* ↑ «Puglia (Italy): Provinces and Communes» (en anglès), 1 gener 2022. [Consulta: 4 febrer 2023].
# Serrat de la Tualdeta

El Serrat de la Tualdeta és un serrat situat en el municipi de Sant Esteve de la Sarga (Pallars Jussà).
És un dels contraforts nord del Montsec d'Ares: baixa del Montsec cap al nord-nord-oest, fent un lleuger arc, aproximadament a l'alçada del poble d'Alsamora.

## Enllaços externs

* Institut Cartogràfic de Catalunya
# Tovo San Giacomo

Tovo San Giacomo (en lígur: U Tu) és un comune (municipi) de la província de Savona, a la regió italiana de la Ligúria, situat uns 60 km al sud-oest de Gènova i uns 25 km al sud-oest de Savona.
Tovo San Giacomo limita amb els següents municipis: Borgio Verezzi, Calice Ligure, Finale Ligure, Giustenice, Magliolo, Pietra Ligure i Rialto.
# Inman (Carolina del Sud)

Inman és una població dels Estats Units a l'estat de Carolina del Sud. Segons el cens del 2000 tenia 11.884 habitants.

## Demografia

Segons el cens del 2000, Inman tenia 1.884 habitants, 750 habitatges i 486 famílies. La densitat de població era de 782,2 habitants/km².
Dels 750 habitatges en un 29,7% hi vivien nens de menys de 18 anys, en un 42,1% hi vivien parelles casades, en un 19,5% dones solteres, i en un 35,2% no eren unitats familiars. En el 31,7% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,03.
Per edats la població es repartia de la següent manera: un 25% tenia menys de 18 anys, un 7,3% entre 18 i 24, un 27,8% entre 25 i 44, un 19,3% de 45 a 60 i un 20,6% 65 anys o més.
L'edat mediana era de 38 anys. Per cada 100 dones de 18 o més anys hi havia 72,9 homes.
La renda mediana per habitatge era de 30.403 $ i la renda mediana per família de 40.298 $. Els homes tenien una renda mediana de 27.177 $ mentre que les dones 20.399 $. La renda per capita de la població era de 15.416 $. Entorn del 8% de les famílies i el 12,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Inman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Inman». American Fact Finder. Oficina del Cens dels Estats Units, 12-01-2010.
# Warsaw (Nova York)

Warsaw és una vila i seu del Comtat de Wyoming (Nova York) dels Estats Units d'Amèrica.

## Demografia

Segons el cens del 2000 Warsaw tenia 3.814 habitants., 1.484 habitatges, i 887 famílies. La densitat de població era de 357,4 habitants per km².
Dels 1.484 habitatges en un 32% hi vivien nens de menys de 18 anys, en un 44,3% hi vivien parelles casades, en un 12% dones solteres, i en un 40,2% no eren unitats familiars. En el 34,1% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 3,01.
Per edats la població es repartia de la següent manera: un 23,8% tenia menys de 18 anys, un 7,9% entre 18 i 24, un 27,4% entre 25 i 44, un 19,2% de 45 a 60 i un 21,7% 65 anys o més.
L'edat mediana era de 39 anys. Per cada 100 dones de 18 o més anys hi havia 78,6 homes.
La renda mediana per habitatge era de 35.592 $ i la renda mediana per família de 42.540 $. Els homes tenien una renda mediana de 33.682 $ mentre que les dones 21.540 $. La renda per capita de la població era de 17.483 $. Entorn del 9,8% de les famílies i l'11% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Warsaw». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Warsaw». American Fact Finder. Oficina del Cens dels Estats Units, 12-01-2010.
# John Stol

John Stol, (Amsterdam, 19 d'abril de 1885 - 19 d'abril de 1973) fou un ciclista neerlandès, que va ser professional des del 1904 fins al 1919. Fou el primer ciclista del seu país en guanyar una cursa de sis dies. Es va especialitzar en el ciclisme de resistència.

## Palmarès

* 1907
** 1r als Sis dies de Nova York (amb Walter Rütt)
* 1911
** 1r als Sis dies de Frankfurt (amb Walter Rütt)
** 1r als Sis dies de Berlín (amb Walter Rütt)
* 1912
** 1r als Sis dies de Berlín 1 (amb Walter Rütt)
** 1r als Sis dies de Berlín 2 (amb Walter Rütt)
* 1913
** Campió dels Països Baixos de velocitat
** Campió dels Països Baixos de 25 km
* 1914
** Campió dels Països Baixos de velocitat
** 1r als Sis dies de Brussel·les (amb Cyriel Van Hauwaert)
* 1918
** Campió dels Països Baixos de velocitat

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it